b'\n_START_ARTICLE_\nMonokular\n_START_PARAGRAPH_\nMonokul\xc3\xa1r je opti\xc4\x8dna naprava, ki je narejena iz samo enega daljnogleda, ki je namenjen gledanju oddaljenih predmetov s samo z enim o\xc4\x8desom. Monokularji dajo dvodimenzionalne slike. Obi\xc4\x8dajno imenujemo monokularje kar daljnogledi ali teleskopi._NEWLINE__NEWLINE_Podobna naprava je binokular, ki pa vsebuje dva enaka spojena daljnogleda, kar omogo\xc4\x8da gledanje z obema o\xc4\x8desoma. Binokularji dajejo tudi trodimenzionalno sliko.\n_START_SECTION_\nZgradba\n_START_PARAGRAPH_\nMonokularji so narejeni iz le\xc4\x8d in v\xc4\x8dasih vsebujejo tudi opti\xc4\x8dne prizme. Te\xc5\xbea monokularjev je mnogo manj\xc5\xa1a kot te\xc5\xbea binokularjev._NEWLINE__NEWLINE_Pri veliki pove\xc4\x8davi ho\xc4\x8demo svetlo sliko in dobro lo\xc4\x8dljivost, kar je nemogo\xc4\x8de dose\xc4\x8di z uporabo daljnogleda v roki (tresljaji). Zaradi tega se ve\xc4\x8d uporabljajo te\xc5\xbeje naprave, ki se obi\xc4\x8dajno namestijo na trino\xc5\xbeni stativ. Manj\xc5\xa1i monokularji in ro\xc4\x8dni monokularji se uporabljajo samo za manj zahtevna opazovanja.'